techiaith/cofnodycynulliad_en-cy huggingface dataset:
English: When I raised the issue of reduced day-care centre provision in Caerphilly County Borough Council for disabled adults and the implications this has for clients, their families and staff, you referred the matter to Caerphilly County Borough Council. Well, it may be a coincidence, but the Labour administration there decided to take a step back and consult properly on the matter. The old Welsh idiom of taro'r post i'r pared glywed springs to mind. You will also be pleased to hear that my colleague Delyth Jewell and I met with the council leader and the cabinet member for social services on this matter yesterday. During that meeting, it was stressed by them that the recruitment of social care staff is difficult and will continue to be so until there is parity between their wages and NHS staff. Can you accelerate your plans for fairer pay for social care workers in light of household budgets being squeezed and winter fuel prices increasing?
Welsh: Pan godais y mater o lai o ddarpariaeth canolfannau gofal dydd yng Nghyngor Bwrdeistref Sirol Caerffili ar gyfer oedolion anabl a goblygiadau hyn i gleientiaid, eu teuluoedd a'u staff, fe wnaethoch chi gyfeirio'r mater at Gyngor Bwrdeistref Sirol Caerffili. Wel, efallai ei fod yn gyd-ddigwyddiad, ond penderfynodd y weinyddiaeth Lafur yno gymryd cam yn ôl ac ymgynghori yn iawn ar y mater. Mae'r hen idiom Cymraeg 'taro'r post i'r pared glywed' yn dod i'r meddwl. Byddwch chi hefyd yn falch o glywed bod fy nghyd-Aelod Delyth Jewell a minnau wedi cyfarfod ag arweinydd y cyngor a'r aelod cabinet dros wasanaethau cymdeithasol ar y mater hwn ddoe. Yn ystod y cyfarfod hwnnw, fe wnaethon nhw bwysleisio bod recriwtio staff gofal cymdeithasol yn anodd ac y bydd yn parhau i fod felly tan fod cydraddoldeb rhwng eu cyflogau nhw a rhai staff y GIG. A wnewch chi gyflymu eich cynlluniau ar gyfer tâl tecach i weithwyr gofal cymdeithasol yng ngoleuni'r ffaith bod cyllidebau aelwydydd o dan bwysau a bod prisiau tanwydd y gaeaf yn cynyddu?
English: I certainly agree that people who work in the sector will feel the impact of the failures of the UK Government to contain the rises in energy prices, in food prices, and to have had a workable plan for the way in which the United Kingdom has withdrawn from the European Union. The Welsh Government led a successful recruitment campaign for social care workers in August and September, and I've seen the encouraging results of that campaign, encouraging enough for us to want to use the campaign again at the end of this month and into the autumn and winter to try to do everything we can to bring the many benefits that people who work in the sector feel from the important work that they do. We want to roll out a real living wage, but we will wait for the advice of the social care fair work forum in doing that, because we need to be confident that the money that the public purse will provide will make its way directly into the pay packets of those who it is intended to advantage.
Welsh: Rwy'n sicr yn cytuno y bydd pobl sy'n gweithio yn y sector yn teimlo effaith methiannau Llywodraeth y DU i reoli'r cynnydd i brisiau ynni, i brisiau bwyd, ac i fod â chynllun ymarferol ar gyfer y ffordd y mae'r Deyrnas Unedig wedi ymadael â'r Undeb Ewropeaidd. Arweiniodd Llywodraeth Cymru ymgyrch recriwtio lwyddiannus ar gyfer gweithwyr gofal cymdeithasol ym mis Awst a mis Medi, ac rwyf i wedi gweld canlyniadau calonogol yr ymgyrch honno, digon calonogol i ni fod eisiau defnyddio'r ymgyrch eto ddiwedd y mis hwn a thua'r hydref a'r gaeaf i geisio gwneud popeth o fewn ein gallu i gyflwyno'r manteision niferus y mae pobl sy'n gweithio yn y sector yn eu teimlo o'r gwaith pwysig y maen nhw'n ei wneud. Rydym ni eisiau cyflwyno cyflog byw gwirioneddol, ond byddwn yn aros am gyngor y fforwm gwaith teg gofal cymdeithasol o ran gwneud hynny, gan fod angen i ni fod yn hyderus y bydd yr arian y bydd pwrs y wlad yn ei ddarparu yn mynd yn uniongyrchol i becynnau cyflog y rhai y bwriedir iddyn nhw fod o fantais iddyn nhw.
English: Questions now from the party leaders. On behalf of the Conservatives, Paul Davies.
Welsh: Cwestiynau nawr gan arweinwyr y pleidiau. Ar ran y Ceidwadwyr, Paul Davies.
English: Diolch, Llywydd. First Minister, last Sunday was World Mental Health Day, and before I go on to ask my questions, I'm sure that you and everyone in this Chamber will join me in sending our very best wishes to our colleague Andrew R.T. Davies as he takes some time now to focus on his own health. I appreciate that the Welsh Government has provided some additional funding to reprioritise mental health in light of the COVID-19 pandemic. However, the fact remains that some people have been without face-to-face appointments for several months now, and some have been unable to access specialist support. I appreciate that there will be a statement later today on the 'Together For Mental Health' delivery plan, but can you tell us what targeted action the Welsh Government is now taking to ensure that those who need support and assistance can access services wherever they live in Wales?
Welsh: Diolch, Llywydd. Prif Weinidog, roedd hi'n Ddiwrnod Iechyd Meddwl y Byd ddydd Sul diwethaf, a chyn i mi symud ymlaen i ofyn fy nghwestiynau, rwy'n siŵr y gwnewch chi a phawb yn y Siambr hon ymuno â mi i anfon ein dymuniadau gorau i'n cyd-Aelod Andrew R.T. Davies wrth iddo gymryd ychydig o amser nawr i ganolbwyntio ar ei iechyd ei hun. Rwy'n sylweddoli bod Llywodraeth Cymru wedi darparu rhywfaint o gyllid ychwanegol i ail-flaenoriaethu iechyd meddwl yng ngoleuni pandemig COVID-19. Fodd bynnag, y gwir amdani o hyd yw bod rhai pobl wedi bod heb apwyntiadau wyneb yn wyneb ers sawl mis bellach, ac nid yw rhai wedi gallu cael gafael ar gymorth arbenigol. Rwy'n sylweddoli y bydd datganiad yn ddiweddarach heddiw ar gynllun cyflawni 'Law yn Llaw at Iechyd Meddwl', ond a wnewch chi ddweud wrthym ni pa gamau wedi eu targedu y mae Llywodraeth Cymru yn eu cymryd bellach i sicrhau y gall y rhai y mae angen cymorth a chefnogaeth arnyn nhw gael mynediad at wasanaethau lle bynnag y maen nhw'n byw yng Nghymru?
English: First Minister, as you will be aware, as well as struggling to access mental health services, there are also people across Wales who are really struggling to access their GP, as mentioned earlier on in this session. The pandemic has exposed the fact that there are not enough doctors and staff in primary care. Whilst I understand that there has been recruitment activity taking place, that's of little comfort to those patients waiting day in, day out to book an appointment to see their GP. I accept what you said earlier, that the picture is mixed, but many are left waiting for up to an hour or even longer on the phone to speak to someone, and when they finally get through they are often told there are no available appointments, and to call back the following day. We know that there has been a reduction in the number of GPs; according to the Welsh Government's own data, between 2018 and 2020, there has been a reduction in the number of GPs per 10,000 of population in three out of seven of our health boards - in Betsi Cadwaladr, Powys and Aneurin Bevan health boards. So, First Minister, with the population numbers in those areas growing over the same period, what assessment have you made of the impact the reduction of GPs in those areas has had on patient care?
Welsh: Prif Weinidog, fel y byddwch chi'n ymwybodol, yn ogystal â chael trafferth yn cael gafael ar wasanaethau iechyd meddwl, ceir pobl ledled Cymru sy'n cael trafferth fawr yn cael gafael ar eu meddyg teulu hefyd, fel y soniwyd yn gynharach yn y sesiwn hon. Mae'r pandemig wedi amlygu'r ffaith nad oes digon o feddygon a staff ym maes gofal sylfaenol. Er fy mod i'n deall bod gweithgarwch recriwtio wedi digwydd, nid yw hynny'n fawr o gysur i'r cleifion hynny sy'n aros ddydd ar ôl dydd i drefnu apwyntiad i weld eu meddyg teulu. Rwy'n derbyn yr hyn y gwnaethoch chi ei ddweud yn gynharach, bod y darlun yn gymysg, ond mae llawer yn cael eu gadael yn aros am hyd at awr neu hyd yn oed yn hirach ar y ffôn i siarad â rhywun, a phan fyddan nhw'n cael ateb o'r diwedd, dywedir wrthyn nhw yn aml nad oes unrhyw apwyntiadau ar gael, ac i ffonio eto y diwrnod canlynol. Rydym ni'n gwybod y bu gostyngiad i nifer y meddygon teulu; yn ôl data Llywodraeth Cymru ei hun, rhwng 2018 a 2020, bu gostyngiad i nifer y meddygon teulu fesul 10,000 o'r boblogaeth yn nhri o'n saith bwrdd iechyd - ym myrddau iechyd Betsi Cadwaladr, Powys ac Aneurin Bevan. Felly, Prif Weinidog, gyda'r niferoedd poblogaeth yn yr ardaloedd hynny yn tyfu dros yr un cyfnod, pa asesiad ydych chi wedi ei wneud o'r effaith y mae'r gostyngiad i nifer y meddygon teulu yn yr ardaloedd hynny wedi ei chael ar ofal cleifion?
English: The assessment that the Welsh Government makes is that the future of primary care cannot depend on GPs alone. The nature of the GP population is changing. The sorts of contracts that people emerging into the world of primary care wish to take up are changing, and we have to change with it. We have to change with it primarily by expanding the range of professional voices who are able to provide primary care services. A focus exclusively on GPs will not give us the sustainable future for primary care that we need here in Wales. GPs remain fundamental to that primary care team - leading it, responsible for clinical standards, making sure that they see those people who only a GP can see. But at the same time, they will oversee broader teams involving physiotherapists, pharmacists, advanced practice nurses and paramedic professionals, all of whom are able to provide a clinically effective service to people who need a primary care contact. That is the way in which we will find a future for primary care that meets the needs of the Welsh population and that, through that mix of professionals who will be at the front line, can make sure that the right sort of help is available to the patient far quicker than if we were simply to be relying on the model that has served us well up until now, but that is reaching the end of its exclusive usefulness.
Welsh: Yr asesiad y mae Llywodraeth Cymru yn ei wneud yw na all dyfodol gofal sylfaenol ddibynnu ar feddygon teulu yn unig. Mae natur y boblogaeth meddygon teulu yn newid. Mae'r mathau o gontractau y mae pobl sy'n cyrraedd y byd gofal sylfaenol yn dymuno manteisio arnyn nhw yn newid, ac mae'n rhaid i ni newid gyda nhw. Mae'n rhaid i ni newid gyda nhw yn bennaf drwy ehangu'r amrywiaeth o leisiau proffesiynol sy'n gallu darparu gwasanaethau gofal sylfaenol. Ni fydd canolbwyntio ar feddygon teulu yn unig yn rhoi i ni y dyfodol cynaliadwy ar gyfer gofal sylfaenol sydd ei angen arnom ni yma yng Nghymru. Mae meddygon teulu yn parhau i fod yn hanfodol i'r tîm gofal sylfaenol hwnnw - ei arwain, yn gyfrifol am safonau clinigol, gwneud yn siŵr eu bod nhw'n gweld y bobl hynny dim ond meddyg teulu sy'n gallu eu gweld. Ond ar yr un pryd, byddan nhw'n goruchwylio timau ehangach sy'n cynnwys ffisiotherapyddion, fferyllwyr, nyrsys practis uwch a gweithwyr parafeddygol proffesiynol, y mae pob un ohonyn nhw'n gallu darparu gwasanaeth sy'n effeithiol yn glinigol i bobl y mae angen cyswllt gofal sylfaenol arnyn nhw. Dyna'r ffordd y byddwn ni'n dod o hyd i ddyfodol ar gyfer gofal sylfaenol sy'n diwallu anghenion poblogaeth Cymru ac a all, drwy'r cymysgedd hwnnw o weithwyr proffesiynol a fydd ar y rheng flaen, wneud yn siŵr bod y math cywir o gymorth ar gael i'r claf yn llawer cyflymach na phe baem ni'n dibynnu yn syml ar y model sydd wedi ein gwasanaethu ni yn dda hyd yma, ond sy'n cyrraedd diwedd ei ddefnyddioldeb unigryw.
English: Thank you, Llywydd. Can I at the outset on behalf of my party also send our messages of support to Andrew R.T. Davies? Many people will have taken courage and inspiration from him speaking openly about the challenges that he's facing with his own mental and emotional well-being, something, of course, that many of us will face at different times in our life. First Minister, MPs at Westminster have today described the UK's pandemic response as one of the worst public health failures in UK history. I agree with that damning assessment. First Minister, do you?
Welsh: Diolch, Llywydd. I ddechrau, a gaf i ar ran fy mhlaid hefyd anfon ein negeseuon o gefnogaeth at Andrew R.T. Davies? Bydd llawer o bobl wedi cael eu calonogi a'u hysbrydoli ganddo yn siarad yn agored am yr heriau y mae'n eu hwynebu gyda'i les meddwl ac emosiynol ei hun, rhywbeth, wrth gwrs, y bydd llawer ohonom ni'n eu hwynebu ar wahanol adegau yn ein bywydau. Prif Weinidog, mae ASau yn San Steffan heddiw wedi disgrifio ymateb y DU i'r pandemig fel un o'r methiannau iechyd cyhoeddus gwaethaf yn hanes y DU. Rwy'n cytuno â'r asesiad damniol hwnnw. Prif Weinidog, a ydych chi?
English: I've not had an opportunity to read the report published today. I've seen newspaper accounts of it. It is clearly a report that merits proper consideration, and I plan to do that. I'm not in a position to endorse or deny any verdicts that Members of Parliament came to until I've had an opportunity to study what they've had to say in more detail than I've had an opportunity to do so far.
Welsh: Nid wyf i wedi cael cyfle i ddarllen yr adroddiad a gyhoeddwyd heddiw. Rwyf i wedi gweld adroddiadau papur newydd arno. Mae'n amlwg yn adroddiad sy'n haeddu ystyriaeth briodol, ac rwy'n bwriadu gwneud hynny. Nid wyf i mewn sefyllfa i gymeradwyo na gwadu unrhyw ddyfarniadau y mae Aelodau Seneddol wedi eu gwneud nes y byddaf i wedi cael cyfle i astudio'r hyn a fu ganddyn nhw i'w ddweud yn fanylach nag yr wyf i wedi cael cyfle i'w wneud hyd yn hyn.
English: First Minister, among the report's many findings is its conclusion that the decision by both the UK and the Welsh Government to abandon community testing against World Health Organization advice on 12 March 2020 was a fatal error that cost many lives. Notwithstanding the fact that you haven't had the opportunity to study the report, do you acknowledge that general criticism? Do you accept that it would have been better during that early phase of the pandemic to have followed your own policy in Wales, independent of Westminster, in relation to this, as you did indeed do on so many other matters in the later stages with considerable success?
Welsh: Prif Weinidog, ymysg canfyddiadau niferus yr adroddiad mae ei gasgliad bod penderfyniad Llywodraethau'r DU a Chymru i roi'r gorau i brofion cymunedol yn erbyn cyngor Sefydliad Iechyd y Byd ar 12 Mawrth 2020 yn gamgymeriad angheuol a arweiniodd at golli llawer o fywydau. Er gwaethaf y ffaith nad ydych chi wedi cael y cyfle i astudio'r adroddiad, a ydych chi'n cydnabod y feirniadaeth gyffredinol honno? A ydych chi'n derbyn y byddai wedi bod yn well yn ystod cyfnod cynnar hwnnw y pandemig i fod wedi dilyn eich polisi eich hun yng Nghymru, yn annibynnol ar San Steffan, yng nghyswllt hyn, fel y gwnaethoch chi yn wir ar gynifer o faterion eraill yn y camau diweddarach gyda chryn lwyddiant?
English: I thank Adam Price for that. Llywydd, I've been asked the question many times, 'Were there things that you would have done differently had you known then what you know now?' I think that that question is particularly pertinent to those very early stages of coronavirus, when so many things that we have learned since we simply weren't aware of in the way that we are now, whether that is community testing or whether it's the example I've most often given, which is: had we understood the extent to which coronavirus was already seeded through the United Kingdom, and had we understood the rapidity with which this virus would spread to other parts and to other communities, we would have acted earlier to introduce some of the measures that were only introduced in the second half of March. But we didn't know those things then. We were following the advice that we had at the time. As our knowledge grew and as we were able to make our own independent decisions because we had the knowledge base that allowed us to do so, as Adam Price says, the Welsh Government has not hesitated to take our own decisions where we thought that that was in the best interests of Wales. But at each point, I think it is fair for people to think about: what did we know then, what do we know now, and in the light of circumstances at the time, did we make the best decisions that we were able to?
Welsh: Diolch i Adam Price am hynna. Llywydd, gofynnwyd y cwestiwn i mi droeon, 'A oedd pethau y byddech chi wedi eu gwneud yn wahanol pe baech chi'n gwybod bryd hynny yr hyn rydych chi'n ei wybod nawr?' Rwy'n credu bod y cwestiwn hwnnw yn arbennig o berthnasol i gamau cynnar iawn hynny y coronafeirws, pan nad oeddem ni'n ymwybodol yn yr un ffordd o gynifer o bethau yr ydym ni wedi eu dysgu ers hynny, boed hynny'n brofion cymunedol neu yr enghraifft yr wyf i wedi ei rhoi amlaf, sef: pe baem ni wedi deall i ba raddau yr oedd y coronafeirws eisoes wedi ei sefydlu drwy'r Deyrnas Unedig, ac wedi deall pa mor gyflym y byddai'r feirws hwn yn lledaenu i rannau eraill ac i gymunedau eraill, byddem ni wedi gweithredu yn gynharach i gyflwyno rhai o'r mesurau a gyflwynwyd dim ond yn ail hanner mis Mawrth. Ond doedden ni ddim yn gwybod y pethau hynny bryd hynny. Roeddem ni'n dilyn y cyngor a gawsom ni ar y pryd. Wrth i'n gwybodaeth dyfu ac wrth i ni allu gwneud ein penderfyniadau annibynnol ein hunain oherwydd bod gennym ni'r sylfaen wybodaeth a ganiataodd i ni wneud hynny, fel y mae Adam Price yn ei ddweud, nid yw Llywodraeth Cymru wedi petruso cyn gwneud ein penderfyniadau ein hunain pan oeddem ni'n credu bod hynny er budd pennaf Cymru. Ond ar bob pwynt, rwy'n credu ei bod hi'n deg i bobl feddwl am: yr hyn yr oeddem ni'n ei wybod bryd hynny, yr hyn yr ydym ni'n ei wybod nawr, ac yng ngoleuni amgylchiadau ar y pryd, a wnaethom ni'r penderfyniadau gorau yr oeddem ni'n gallu eu gwneud?
English: I, of course, understand the point about hindsight, but I suppose the crux of the matter here was that the WHO had the foresight at the time to emphasise the importance of community testing. Indeed, I remember our party criticising the Welsh Government's decision to abandon community testing at the time, on that basis, because there was advice there that actually has been borne out in terms of its importance. In the entire 147-page report, ostensibly about the UK as a whole, Wales is mentioned I think just nine times, and the majority of those references are in the footnotes. Doesn't that make the case for Wales to have its own inquiry, because without it, if we delegate to Westminster, the experiences of the bereaved families that you met last week, First Minister, will simply be forgotten, and the lessons for Wales that should be learnt will be lost?
Welsh: Rwy'n deall, wrth gwrs, y pwynt am ôl-ddoethineb, ond mae'n debyg mai craidd y mater yma oedd bod gan Sefydliad Iechyd y Byd y craffter ar y pryd i bwysleisio pwysigrwydd profion cymunedol. Yn wir, rwy'n cofio ein plaid ni yn beirniadu penderfyniad Llywodraeth Cymru i roi'r gorau i brofion cymunedol ar y pryd, ar y sail honno, oherwydd bod y cyngor yno a gadarnhawyd yn y pen draw mewn gwirionedd o ran ei bwysigrwydd. Yn 147 tudalen cyfan yr adroddiad, am y DU yn ei chyfanrwydd i bob golwg, rwy'n credu mai dim ond naw gwaith y cyfeirir at Gymru, ac mae'r rhan fwyaf o'r cyfeiriadau hynny yn y troednodiadau. Onid yw hynny yn hyrwyddo'r ddadl i Gymru gael ei hymchwiliad ei hun, oherwydd hebddo, os byddwn ni'n dirprwyo i San Steffan, bydd profiadau'r teuluoedd sydd wedi dioddef profedigaeth y gwnaethoch chi gyfarfod â nhw yr wythnos diwethaf, Prif Weinidog, yn cael eu hanghofio, a bydd y gwersi i Gymru a ddylai gael eu dysgu yn cael eu colli?
English: Llywydd, cancer services in north Wales continue to recover from the impact of the pandemic. In July this year, for example, 374 patients started definitive cancer treatment, and that is 114 more than in the July of the previous year.
Welsh: Llywydd, mae gwasanaethau canser yn y gogledd yn parhau i adfer ar ôl y pandemig. Ym mis Gorffennaf eleni, er enghraifft, dechreuodd 374 o gleifion driniaeth canser ddiffiniol, ac mae hynny 114 yn fwy nag ym mis Gorffennaf y flwyddyn gynt.
English: Thank you, First Minister, and I'm only sorry that I had to raise this with you today, but such are my concerns. First Minister, NHS diagnostic and therapy service waiting times for July this year show an eleven-fold increase in the number of people waiting over eight weeks for one of seven key tests used to diagnose cancer, and startlingly, one third of patients in the Betsi Cadwaladr region do not start their first definitive treatment in the month within 62 days of first being suspected of cancer. I've been really shocked recently to hear of some of my constituents and patients of Betsi Cadwaladr University Health Board learning that they are being informed, on some occasions, of a life-changing, devastating cancer diagnosis simply by the telephone rather than a personable face-to-face discussion, and this has caused a lot of further anxiety to my constituents. Even more troubling, I know of one constituent who, following a stage 4 terminal cancer diagnosis, was not even advised of the treatment options available at the time of this diagnosis, instead, just saying simply that a referral will be made at some stage going forward to Wrexham or Liverpool. That was until I made several representations on their behalf.
Welsh: Diolch, Prif Weinidog, ac mae'n ddrwg gen i y bu'n rhaid i mi godi hyn gyda chi heddiw, ond dyna faint fy mhryderon. Prif Weinidog, mae amseroedd aros gwasanaeth diagnostig a therapi y GIG ar gyfer mis Gorffennaf eleni yn dangos cynnydd o un ar ddeg gwaith i nifer y bobl sy'n aros dros wyth wythnos am un o saith prawf allweddol a ddefnyddir i wneud diagnosis o ganser, ac yn syfrdanol, nid yw traean o gleifion yn rhanbarth Betsi Cadwaladr yn dechrau eu triniaeth ddiffiniol gyntaf yn y mis o fewn 62 diwrnod i'r amheuaeth gyntaf o fod â chanser. Rwyf i wedi cael sioc fawr yn ddiweddar o glywed am rai o fy etholwyr i a chleifion Bwrdd Iechyd Prifysgol Betsi Cadwaladr yn darganfod eu bod nhw'n cael gwybod, ar rai achlysuron, am ddiagnosis canser ofnadwy sy'n newid bywydau, dros y ffôn yn hytrach na thrafodaeth bersonol wyneb yn wyneb, ac mae hyn wedi achosi llawer o bryder pellach i fy etholwyr i. Hyd yn oed yn fwy gofidus, rwy'n gwybod am un etholwr, yn dilyn diagnosis o ganser angheuol cam 4, na chafodd wybod hyd yn oed am yr opsiynau triniaeth a oedd ar gael ar adeg y diagnosis hwn, gan glywed yn hytrach y bydd atgyfeiriad yn cael ei wneud rywbryd yn y dyfodol i Wrecsam neu Lerpwl. Roedd hynny tan i mi gyfathrebu sawl gwaith ar ei ran.
English: Yes, of course. Alongside delayed diagnoses, there is a concerning gap between diagnosis and finding that treatment. So, what steps, First Minister, will you take to ensure that you close that gap between a devastating cancer diagnosis and the treatment options available to those affected? Diolch, Llywydd.
Welsh: Gallaf, wrth gwrs. Ochr yn ochr ag oedi cyn gwneud diagnosis, ceir bwlch sy'n peri pryder rhwng diagnosis a chael y driniaeth honno. Felly, pa gamau, Prif Weinidog, wnewch chi eu cymryd i sicrhau eich bod chi'n cau'r bwlch hwnnw rhwng diagnosis ofnadwy o ganser a'r opsiynau triniaeth sydd ar gael i'r rhai y mae'n effeithio arnyn nhw? Diolch, Llywydd.
English: I thank Buffy Williams for that, Llywydd. The electrification and signalling work required to deliver four services per hour on new, greener trains on the Treherbert line has now started and is scheduled to be completed in mid-2023.
Welsh: Diolch i Buffy Williams am hynna, Llywydd. Mae'r gwaith trydaneiddio a signalau sydd ei angen i ddarparu pedwar gwasanaeth yr awr ar drenau newydd, gwyrddach ar reilffordd Treherbert bellach wedi dechrau a disgwylir iddo gael ei gwblhau ganol 2023.